Волчишта (Ениџевардарско)

Волчишта или В’лчишта (, Идреја; до 1922 г. Βόλτσιστα, ВолцистаΜετονομασίες των Οικισμών της Ελλάδας. Βόλτσιστα -- Υδραία) — село во Ениџевардарско, Егејска Македонија, денес во општината Меглен на Постолскиот округ во областа Централна Македонија, Грција. Населението брои 496 жители (2011). Сè до 1920-тите било населено исклучиво со Македонци, а денес е мешано.

 Географија 
Селото е сместено во котлината Меглен, 3 км источно од гратчето С’ботско.

 Историја 
 Во Отоманското Царство 
На почетокот на XX век Волчишта било чисто македонско село во Ениџевардарска каза. Според статистиката на Васил К’нчов („Македонија. Етнографија и статистика“) во 1900 г. во селото (В’лчишта) живееле 110 Македонци христијани.

Целото село било под врховенството на Цариградската патријаршија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Волчишта (Voltchichta) имало 240 Македонци под патријаршијата.Brancoff, D.M. "La Macédoine et sa Population Chrétienne". Paris, 1905, pp. 102-103. Во 1909 г. во селото проработела и бугарската пропаганда кога е отворено бугарско училиште.Илюстрация Илинден, година 9, книга 9 (89), ноември 1937, стр. 2. Според српскиот географ Боривое Милоевиќ, во периодот пред Балканските војни селото се состоело од 20 македонски куќи.

 Во Грција 
По Балканските војни во 1913 г. селото е припоено кон Грција согласно Букурешкиот договор. Истата 1913 г. селото броело 118 жители, кои во 1920 г. биле 125. Во 1922 г. е преименувано во Идреја. Бидејќи до неодамна било чифлигарско село, во 1920-тите властите доведеле 132 грчки колонисти Турција и селото станало етнички мешано. Во 1928 г. во Волчишта е заведен 261 жител од кои 149 лица (37 семејства) биле грчки дојденци, а останатите Македонци.

До 1940 г. населението нараснало на 457 жители. Бројноста се задржала устојчиво и во следните десетлетија, со мали колебања. Во 1991 г. е Волчишта имало 484 жители од кои половината биле Македонци.

 Население 

 Стопанство 
Селото е полско, а почвата се наводнува од реката Мегленица, поради што дава високи приноси. Главни производи се граорните култури и индустриските пиперки. Населението се занимава и со лозарство и овоштарство.

 Личности 
 Ѓорѓи Илиев — борец во Балканските војни (15. штипска дружина)„Македоно-одринското опълчение 1912-1913 г. Личен състав“, Главно управление на архивите, 2006, стр. 309.
 Панајот Анастасов (Παναγιώτης Αναστασίου), гркомански андартски деец од III класа

 Поврзано 
 Мегленица
 Меглен

 Наводи 

Категорија:Меглен